LIETUVOS DARBO BIRŽOS
prie socialinės apsaugos ir darbo ministerijos
DIREKTORIUS

ĮSAKYMAS

DĖL LIETUVOS DARBO BIRŽOS PRIE SOCIALINĖS APSAUGOS IR DARBO MINISTERIJOS DIREKTORIAUS 2012 M. BALANDŽIO 5 D. ĮSAKYMO NR. V-175 „DĖL PASIŪLYMŲ, DARBDAVIŲ TEIKIAMŲ TERITORINĖMS DARBO BIRŽOMS AKTYVIOS DARBO RINKOS POLITIKOS REMIAMOJO ĮDARBINIMO PRIEMONIŲ ĮGYVENDINIMUI, FORMŲ PATVIRTINIMO“ PAKEITIMO

2014 m. gruodžio 30 d. Nr. V-811

Vilnius

Vadovaudamasis Lietuvos Respublikos euro įvedimo Lietuvos Respublikoje įstatymu:

1. Pakeičiu Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) direktoriaus 2012 m. balandžio 5 d. įsakymo Nr. V-175 „Dėl pasiūlymų, darbdavių teikiamų teritorinėms darbo biržoms aktyvios darbo rinkos politikos remiamojo įdarbinimo priemonių įgyvendinimui, formų patvirtinimo“ 1.3 papunkčiu patvirtintą Pasiūlymo dėl viešųjų darbų projektų ekonominius sunkumus patiriančiose įmonėse įgyvendinimo formą ir išdėstau ją nauja redakcija (pridedama).

2. P a v e d u :

2.1. Teisės skyriui teisės aktų nustatyta tvarka organizuoti šio įsakymo paskelbimą Teisės aktų registre ir Lietuvos darbo biržos interneto svetainėje;

2.2. Informacinių technologijų skyriui Lietuvos darbo biržos interneto svetainėje sudaryti galimybę darbdaviams, naudojantis elektroninėmis paslaugomis, pildyti šiuo įsakymu pakeistą formą nuo 2015 m sausio 1 d.;

2.3. šio įsakymo vykdymą kontroliuoti Lietuvos darbo biržos direktoriaus pavaduotojui pagal administruojamą sritį.

3. Nustatau, kad šio įsakymo 1 punktas įsigalioja nuo 2015 m. sausio 1 d.

Direktoriaus pavaduotojas,

laikinai vykdantis direktoriaus funkcijas	Alvydas Puodžiukas